Presuda Općeg suda (osmo vijeće) od 11. srpnja 2013. – Spira protiv Komisije

(spojeni predmeti T‑108/07 i T‑354/08)

„Tržišno natjecanje — Zabranjeni sporazumi i zloporaba vladajućeg položaja — Tržište neobrađenih dijamanata — Sustav distribucije SOC — Odluka o odbijanju pritužbe — Nepostojanje interesa Zajednice — Postupovna prava podnositelja pritužbe — Pristup dokumentima — Obveze u vezi s ispitivanjem pritužbe — Učinci isključivanja s tržišta — Očita pogreška u ocjeni“

1. Tržišno natjecanje — Upravni postupak — Prava podnositelja pritužbi — Pristup dokumentima — Doseg — Granice (čl. 81. UEZ‑a i 82. UEZ‑a; Uredba Komisije br. 773/2004, čl. 8. st. 1., čl. 15. st. 1. i čl. 16. st. 1.; obavijesti Komisije 2004/C 101/05, t. 59., 64. do 69., i 2005/C 325/07, t. 7., 8., 30. i 31.) (t. 59., 62.‑65., 70., 71.)

2. Tržišno natjecanje — Upravni postupak — Ispitivanje pritužbi — Obveza provođenja istrage i donošenja odluke o postojanju povrede — Nepostojanje — Diskrecijsko pravo Komisije u vezi s opsegom ispitivanja pritužbe — Granica — Obveza dužne pažnje (čl. 81. UEZ‑a, 82. UEZ‑a i 85. UEZ‑a; Uredba Vijeća br. 1/2003, čl. 7. st. 2.; Obavijest Komisije 2004/C 101/05, t. 45. i 79.) (t. 96., 115., 116.)

3. Tržišno natjecanje — Upravni postupak — Ispitivanje pritužbi — Uzimanje u obzir interesa Zajednice za istragu predmeta — Kriteriji za ocjenu — Diskrecijska ovlast Komisije — Granice — Sudski nadzor (čl. 81. UEZ‑a, 82. UEZ‑a i 85. UEZ‑a; Uredba Vijeća br. 1/2003, čl. 7. st. 2. i čl. 20.; Obavijest Komisije 2004/C 101/05, t. 41. do 45.) (t. 97., 98., 108., 155., 156., 165.‑167., 184.‑186., 190., 196., 200., 201.)

4. Tržišno natjecanje — Upravni postupak — Zahtjev za pružanje informacija — Obveza Komisije da provjeri sve proslijeđene informacije — Nepostojanje (čl. 81. UEZ‑a i čl. 82. UEZ‑a; Uredba Vijeća br. 1/2003, čl. 18. i čl. 23. st. 1. t. (a)) (t. 104.)

5. Tržišno natjecanje — Upravni postupak — Zahtjev za pružanje informacija — Ovlasti Komisije — Granica — Zahtjev nužne veze između traženih informacija i ispitivane povrede (čl. 81. UEZ‑a, čl. 82. UEZ‑a i čl. 85. UEZ‑a; Uredba Vijeća br. 1/2003, čl. 18. i 23.) (t. 118., 120.‑123., 130., 131.)

6. Tržišno natjecanje — Upravni postupak — Ispitivanje pritužbi — Ocjena interesa Zajednice za istragu predmeta — Uzimanje u obzir brojnih pritužbi o sličnom ponašanju — Procjena svih dokaza — Spajanje upravnih postupaka — Diskrecijska ovlast Komisije (čl. 81. UEZ‑a, 82. UEZ‑a i 85. UEZ‑a; Uredba Vijeća br. 1/2003, čl. 7. st. 2.; Obavijest Komisije 2004/C 101/05) (t. 143.‑149.)

7. Zabranjeni sporazumi — Obavijest — Komisijina odluka o obustavi postupka — Pravna narav — Kasnije pokretanje postupka za utvrđivanje povrede — Uzimanje u obzir činjeničnog elementa koji prethodi odluci o obustavi postupka — Pretpostavke (čl. 81. UEZ‑a, 82. UEZ‑a i 85. UEZ‑a; Uredba Vijeća br. 1/2003, čl. 7. st. 2.) (t. 153., 154., 325.)

8. Tržišno natjecanje — Upravni postupak — Ispitivanje pritužbi — Uzimanje u obzir interesa Zajednice za istragu predmeta — Kriteriji za ocjenu — Nedopuštenost odbijanja pritužbe samo na temelju prestanka prijavljene povrede (čl. 81. UEZ‑a, 82. UEZ‑a i 85. UEZ‑a; Uredba Vijeća br. 1/2003, čl. 7. st. 2.; Obavijest Komisije 2004/C 101/05, t. 41. do 44.) (t. 178.)

9. Tužba za poništenje — Razlozi — Nepostojanje obrazloženja ili njegova nedostatnost — Tužbeni razlog različit od onoga koji se odnosi na materijalnu zakonitost (čl. 230. UEZ‑a i 253. UEZ‑a) (t. 362.)

Predmet

Zahtjev za poništenje odluka Komisije od 26. siječnja 2007. (predmet COMP/38.826/B-2 – Spira/De Beers/DTC Supplier of Choice) i od 5. lipnja 2008. (predmet COMP/38.826/E-2 – De Beers/DTC Supplier of Choice) kojom je odbijena tužiteljeva pritužba protiv intervenijenata zbog povrede članaka 81. UEZ‑a i 82. UEZ‑a na tržištu neobrađenih dijamanta, koja proizlazi iz njihove primjene sporazumâ o distribuciji poznatih pod nazivom „Supplier of Choice“ (SOC).

Izreka

1. Tužbe se odbijaju.

2. Diamanthandel A. Spira BVBA snosit će svoje troškove kao i troškove Europske komisije.

3. De Beers i De Beers UK Ltd snosit će svoje troškove.